Richelle Carey (amezaliwa Houston, Texas, 13 Oktoba 1976) ni mwandishi wa habari na mrusha vipindi vya runinga wa nchini Marekani. Kwa sasa ni mhimili wa kipindi cha ‘’Al Jazeera English’’ na hapo awali alikuwa muendesha kipindi cha ‘’Al Jazeera America’’. Hapo awali tena, Carey alikuwa msomaji wa taarifa za Habari wa televisheni ya ‘’HLN’’ na mwandishi wa Habari kuu za televisheni hiyo kuanzia May 2006 hadi Juni 2013 alijiunga na ‘’HLN’’ akitokea ‘’KMOV’’, St. Louis, Missouri. Kabla ya kujiunga na KMOV, wakati wa majira ya kiangazi ya mwaka 2003, Carey alikua msomaji wa taarifa ya Habari katika kituo cha ‘’Fox Broadcasting Company’’ yenye makazi yake huko Las Vegas, Nevada. Carey alisoma katika chuo cha ‘’Smith College’’ huko Massachusetts lakini baadaye alihitimu katika chuo kikuu cha ‘’Baylor University’’ iliyopo Texas, ambamo alipata shahada ya mawasiliano. Carey alianza safari ya utangazaji kwa kujitolea katika kituo ch televisheni cha ‘’KPRC-TV’’ jijini Houston, Texas.